google/wiki40b huggingface dataset:
BLNO 2000/01

BLNO 2000/01 var det øverste nivået i norsk basketball for menn 2000/01-sesongen. Asker Aliens vant ligaen foran Ulriken Eagles og Oslo Kings.
Den pavelige kommisjon «Ecclesia Dei»

Den pavelige kommisjon «Ecclesia Dei» («Guds kirke») ble opprettet av pave Johannes Paul II den 2. juli 1988 etter at erkebiskop Marcel Lefebvre hadde utført bispeordinasjoner i Sveits, som Den hellige stol betraktet som ulovlige.
Den ble opprettet med en motu proprio, Ecclesia Dei, hvor kommisjonen ble instruert til å samarbeide med biskoper, Den romerske kurie og andre for å muliggjøre full kommunion mellom de som er forbundet med Lefebvres bevegelse, av Den hellige stol betraktet som skismatisk, og Den katolske kirke, i henhold til protokollen som ble undertegnet av Lefebvre og kardinal Ratzinger i mai 1988, etter at det var ført forhandlinger om veien fremover.
Kommisjonen ble gitt fullmakt til å regulere den kirkerettslige situasjonen for tradisjonalistiske ordenssamfunn som formelt står utenfor Den katolske kirke, men som ønsker å være en del av kirken, samt for enkeltprester som ønsker å virke i Den katolske kirke men som er ordinert utenfor.
Den er også gitt i oppgave å kommunisere med lokale biskoper omkring behovene til de grupper som ønsker å bevare den gamle latinske messen (den tridentinske messe) slik den ble feiret før Paul VIs liturgireform.
Presidenten for kommisjonen er kardinal Darío Castrillón Hoyos.
Pinkerton National Detective Agency

Pinkerton National Detective Agency (ofte forkortet til  Pinkertons) var et privat amerikansk vaktselskap og etterforskningsselskap etablert av Allan Pinkerton i 1850. Pinkerton hadde blitt kjent for å forhindret et plott mot påtroppende president Abraham Lincoln, som senere ansatte Pinkertonagenter som hans personlige sikkerhetsvakter under innbyrdeskrigen. Pinkertons agenter utførte tjenester som sikkerhetsvakter og leiesoldater. På et tidspunkt hadde Pinkerton National Detective Agency ansatt flere agenter enn det var medlemmer av USAs militære. Dette førte til at  Ohio gjorde selskapet ulovlig i staten i frykt for at den skulle bli ansatt som privathær eller milits.
Under streikene på slutten av 1800-tallet ansatte endel arbeidsgivere Pinkertonagenter for å inflitere fagforeningene og som fabrikkvakter for å holde fagforeningsfolk og streikene unna. Dette førte til konfrontasjoner mellom Pinkertons og arbeiderbevegelsen. Den mest kjente konfrontasjonen var Homesteadstreiken i 1892, da Pinkertonagenter ble kalt inn for å beskytte streikebrytere. Konfrontasjonen endte med dødsfall på begge sider. 
Selskapet heter nå Pinkerton Consulting and Investigations og er en divisjon av svenske Securitas AB, selv om deres offentlige divisjon er fortsatt kjent som Pinkerton Government Services. Organisasjonen blir noen ganger referert til som «Pinks» av kriminelle og motstandere.
Kongsberg Colt

Bruk

Pistolen ble brukt i det norske Luftforsvaret, Heimevernet og Hæren frem til den ble erstattet av østerrikske Glock 17 (P-80), som ble levert først på vinteren 1986. I 1991 la Sjøforsvaret ned skyteforbud i fredstid på pistolen grunnet at man mente de var usikre i forhold til teknisk stand, og at det innebar en risiko for brukeren å skyte med dem. I 1992 ble det besluttet at våpenet var utrangert, og skulle innleveres, etter at man hadde foretatt materialundersøkelser på pistolene. Våpnene som ble innlevert (ca. 5 000 stk) ble overtatt av Forsvarsmuseet. Sjøforsvaret erstattet ettervert pistolene med Glock 17 de også.

Forfalskninger

Det finnes forfalskede Kongsberg Colter, da Waffenamtmerkede Kongsberg Colt pistoler er relativt sjeldne og ettertraktet. Noen 1945 produserte pistoler som ble produsert etter WW2 (serienummer høyere enn #30534) har Waffenamtmerking, og også noen pistoler produsert i 1940/41/42 har Waffenamtmerkinger. Disse er alle forfalskninger og har blitt påsatt Waffenamtmerkinger etter andre verdenskrigs slutt.

Motstandsvåpen

Under andre verdenskrig ble deler av, og hele pistoler, smuglet ut av arbeiderne, gjerne i matboksene. Disse våpnene var tiltenkt motstandsarbeidet. Våpenet blir kalt «Matpakke-Colt» på folkemunne, og anslått antall er ca. 500 stk.
Under Utdanning

Under Utdanning var medlemsbladet til Pedagogstudentene i Utdanningsforbundets medlemsblad. Bladet utkom tre ganger i året til alle organisasjonens medlemmer i perioden 2002-2017.
Bladet tok for seg faglig og politisk stoff rettet mot felt av betydning for medlemmene. Bladets formålsparagraf definerte bladets innhold, funksjon og stilling i organisasjonen.
Redaktøren for Under Utdanning sørget sammen med redaksjonen for bladets innhold. Redaktør for Under Utdanning ble valgt under Pedagogstudentenes årlige landsmøte. Leder av Pedagogstudentene var ansvarlig redaktør for medlemsbladet.
Bladet ble vedtatt nedlagt, og siste nummer utkom i 2017.
Termoaraucária gasskraftverk

Termoaraucária gasskraftverk er et gasskraftverk i delstaten Paraná i Brasil. Det har en installert produksjonskapasitet på 480 MW fordelt på 2+1 kokere / turbiner. Anlegget ble utbygd i 2003. Brenselstypen er naturgass. Dette er landets åttende største fossile kraftverk. Operatør er Petrobras.
Moorea

Moorea er ei øy i îles du Vent i Selskapsøyene i Fransk Polynesia i Stillehavet. Øya ligger tolv nautiske mil nordvest for Tahiti. Afareaitu er største sted på Moorea. Sammen med øya Maiao danner Moorea kommunen Moorea-Maiao, som i folketellingen i 2012 hadde et innbyggertall på 17 236.
Øya er fjellendt. Høyeste punkt er fjelltoppen  Tohiea på 1207 moh.
I 1967 ble det bygget flyplass, Aéroport de Temae-Moorea.
Christian Wolfgang Herdtlich

Liv og virke

Han trådte inn hos de østerrikske jesuitter den 27. oktober 1641, og i 1656 ble han utvalgt for kinamisjonene. Men først virket han i to år på øya Celebes. Etter 1660 var hans misjonsmark i de kinesiske provinser Shanxi og Henan. I 1671 ble han kalt til keiserhoffet i Beijing som matematiker, og ble del av den gruppen lærde jesuitter som Kangxi-keiseren omgav seg med. De siste ni år av sitt liv var han superior for misjonen i Kiang-tcheon i Shanxi.
Kangxi-keiseren skrev personlig hans gravepitaf.

Verk

Pater Herdtrich ble meget vel bevandret i kinesisk språk og kinesisk litteratur. Han hjalp sin medbror pater Prospero Intorcetta med det viktige arbeidet «Confucius, Sinarium Philosophus, sive Scientia Sinensis latina exposito studio et operâ Properi Intorcetta, Christiani Herdtrich, Francisci Rougemont, Philippi Couplet, PP. Soc. Jesu» (Paris, 1778). Denne første oversettelse og forklaring gav europeiske lærde deres første innsikt i konfucianismen. Herdtrich forfattet også den store kinesisk-latinske ordbok Wentse-Ko.
Eugène Burnouf

Liv og virke

Burnouf studerte først rettsvitenskap under Jean-Pierre Abel-Rémusat og orientalske språk under Antoine-Léonard de Chézy, spesielt sanskrit og persisk. I 1829 ble han ansatt ved École normale supérieure og ble i 1832 Chézys etterfølger som professor i sanskrit ved Collège de France. Han beholdt denne stillingen til sin død.
Burnoufs studier gjaldt fremfor alt sanskrit, pali og avestisk. Han regnes som en av de største franske indologene og som grunnlegger av studiet av buddhismen i Europa. Han oversatte Bhāgavata purāna og Lotus-sutraen til fransk.
Burnouf ble i 1832 innvalgt som medlem av Académie des inscriptions et belles-lettres.
Soundgarden (selskap)

Soundgarden AS var en norsk landsdekkende lyd- og bildeforhandler med totalt 17 butikker og en nettbutikk.
I 1994 åpnet Hi-Fi Center sine første avdelinger i Bergen, Trondheim, Stavanger og Drammen. I årene etter ekspanderte kjeden sakte, men sikkert til antallet på 16 butikker. 1. juni 2008 gjorde de en helomvending og byttet navn til Soundgarden.
I 2015 ble Soundgarden fusjonert med Spaceworld til Spaceworld Soundgarden.
Kilden aktivitetssenter

Kilden aktivitetssenter er et  rusfritt aktivitetsenter for barn og unge på Tyholmen ved Kanalplassen i Arendal. 
Bygningen gikk tidligere under navnet «Andresens hus». Bygget brant ned i 1977, og ble bygget opp igjen med åpning i 1981 som «Kilden – Ungdommens Hus».
Kilden rommer Kilden fritidsklubb med ungdomskafé, diskotek, bandøvingsrom, teatersal, atelier og utleierom for lag og foreninger. Arendal kommunale kulturskole har sine avdelinger for drama og kunst i bygget. Andre brukere er Ungdommens bystyre, samt at huset er også base for ulike fritidsaktiviteter for psykisk utviklingshemmede.
I 2008 ble kilden åpnet på nytt etter en omfattende renovasjon.

Kildenrock

Kildenrock er et godt innarbeid navn innen det lokale musikkmiljøet, med fremvisning av lokale rockeband. Storhetstiden til Kildenrock var fra 1987 til 1993, men avholdes fremdeles (2015). 3-4 konserter i året trakk i gjennomsnitt 3-400 publikummere. Konsertene ble gjerne arrangert i sammenheng med natt-disko hvor det var åpent frem til 07:00 neste morgen. Tom Øyen, Frans Thu og Frode «Tubbs» Johansen var blant gjengangerne som var DJs.
Agenda 3:16

Agenda 3:16 er et norsk, kristent månedsmagasin som har utkommet siden 2001. Det er redaksjonelt fristilt fra sin eier, Normisjon.
Agenda 3:16 har per 1. januar 2017 et opplag på 9 000 blader, rundt 8 000 abonnenter og omlag 40 000 lesere. Bladet er en videreføring av For fattig og rik og Santalen. Redaktør for bladet er Kristin Wennemo Malmin.
Bladet har vunnet priser og fått hederlig omtale av Den Norske Fagpresses Forening flere ganger, jf. Fagpresseprisen.
Iskaldt bedrag (film)

Handling

Adrienne Sauders (Hawn) lever i en tilsynelatende lykkelig ekteskap med den velstående kunsthandlern Jack (Heard). Paret har datteren Mary sammen. Det lykkelige livet får en brå slutt da Jack omkommer i en bilulykke. Adrienne får ytterligere ett sjokk da hun etter ulykken oppdager at hennes ektemann i alle år har utgitt seg for å være en annen person som lenge har vært død. Flere uforklarlige ting skjer så: Et uforklarlig drap på en museumkurator, og en antikk gjenstand som Jack kjøpte for museumet, viser seg å være falsk. Adrienne innser etterhvert at både hun og datteren er i stor fare.
Gerhard II av Holsten

Greve Gerhard II "den blinde" av Holsten, født 1253 eller 1254, død i Plön 28. oktober 1312, begravet i Hamburgs katedral, greve av Holsten i Wagrien og Plön 1290-1312. Sønn till greve Gerhard I av Holstein (død 1290) og Elisabet av Mecklenburg (død 1280), datter till fyrste Johan I av Mecklenburg.

Biografi

Gerhard II "den blinde" var fra 1290 herre till Wagrien og Plön. Han hadde mange stridigheter med de andre holstenske grevene og med lybeckerne, hvorfor han lot oppføre borgen Travemünde som vern.
Gerhard ble tett forbundet med sin stesønn Erik Menved, som han fulgte på toktet til Sverige i 1306–1307. Han var også fredsmekler mellom de nordiske kongene i Helsingborg i 1310.
Absolutt alkohol

Absolutt alkohol er alkohol som er 99 – 100% ren etanol. Ved destillasjon vil alkohol kunne få en renhet på 96% alkohol og 4% vann. For å fjerne resterende vannmengde og oppnå absolutt alkohol (100%) tilsettes ulesket kalk (CaO), som reagerer med vannet og danner kalsiumhydroksid, men som ikke reagerer med etanol. Slik alkohol er til bruk i industrien og i laboratorier.
Noen bruker sykloheksan som blir tilsatt 96%-spriten. Sykloheksanet binder seg til vannmolekylene og gir dem et lavere kokepunkt. Vannet blir så skilt ut, og man sitter igjen med ren 100% sprit.
Dungoorus

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

Utbredelse

Slekten er utbredt i Australia.
Tetraibidion

Utseende

Små, slanke, blanke, brunlige trebukker. Antennene er tynne og mye lengre enn kroppen. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann, oftest med lyse tegninger. Beina er nokså lange, lårene med en pigg i spissen.

Utbredelse

Slekten er utbredt i Bolivia, Paraguay, Argentina og det sørlige og østlige Brasil.
Songzi

Songzi (kinesisk: 松滋; pinyin: Sōngzī) er et byfylke i byprefekturet Jingzhou i provinsen Hubei i Folkerepublikken Kina.
Befolkningen var på 896 800 innbyggere i 1999.
Cyclocephala emarginata

Utseende

En middelsstor (ca. 15 millimeter), avlang, svært blank, brunrød hornbille. Hodet er svart, pronotum og beina er mørkt brunrøde, dekkvingene lysere brunrøde. Den har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er bare kjent fra Brasil.
Microctenochira

Utseende

Middelsstore, bredt ovale, blanke, gulbrunlige (i alle fall på døde eksemplarer, levende gjerne grønnlige) skjoldbille, midtpartiet oftest mørkere. Dett fra siden er de jevnt hvelvede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" noe framskytende. Kantene av pronotum og dekkvingene danner en nesten kontinuerlig kurve.  Oversiden er ganske fint punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. I alle fall noen av artene lever på planter i vindelfamilien.

Utbredelse

Slekten er utbredt i den Neotropiske økosonen.
Emyr Huws

Landslaget

5. mars 2014 fikk han sin første landskamp for Wales mot Island. 13. november 2015 scoret han sitt første  landslagsmål for Wales mot Nederland.
Grand Tower gasskraftverk

Grand Tower gasskraftverk er et varmekraftverk i Jackson County i Illinois, USA. Anlegget har en installert produksjonskapasitet på 548 MW, fordelt på 4 turbiner. Operatør er energiselskapet Ameren Energy Generation LLC. 
Kraftverket stod ferdig utbygd i 1958, med utvidelser i 2001. Brenselkilden er naturgass, subsidiært brukes  fyringsolje.
Landsfodboldturneringen 1917/18

Resultater i den nasjonale danske fotballturneringen i sesongen 1917/1918.
Det er noe som går

Handling

Alle kan få en forkjølelse, så også Fleksnes. Med sine kunnskaper og oppfinnsomhet skulle han kunne møte alle tenkelige virusangrep, men det kan han ikke og etter hvert må han søke hjelp.
Homaxinella amphispicula

Utbredelse

Arten er utbredt i Stillehavet.
Inntrøndelag

Inntrøndelag er et område ved de indre deler av Trondheimsfjorden i Trøndelag, de deler av Nord-Trøndelag som ikke regnes til Namdalen. Det skilles vanligvis mellom Stjørdalen i sør og Innherred i nord. «Inntrøndelag» har ikke en fast, entydig avgrensning, men uttrykket har vært brukt i ulike administrative og andre sammenhenger
I Frostatingsloven var området inndelt i de historiske småfylkene Skeynafylki, Eynafylki, Verdølafylki og Sparbyggjafylki. Disse hadde fellesting på Mære. Uttrøndelag omfattet da Strindafylki, Stiordølafylki, Gauldølafylki og Orkdølafylki, mens Fosen var en del av Nordmørafylki (Nordmøre) og Namdalen utgjorde Naumdølafylki.

Administrative inndelinger

Inntrøndelag politidistrikt fantes fra 1910 til 2001, da det sammen med Namdal politidistrikt ble til Nord-Trøndelag politidistrikt. Inntrøndelag politidistrikt omfattet i 1910 26 lensmannsdistrikt.
Den 1. januar 2011 ble Inntrøndelag tingrett opprettet ved en sammenslåing av Stjør- og Verdal tingrett som hadde kontorsted i Levanger og Inderøy tingrett som hadde kontorsted i Steinkjer. Den nye tingretten har også kontorsted i Steinkjer og rettskretsen omfatter de 11 kommunene Frosta, Inderøy, Leksvik, Levanger, Meråker, Mosvik, Namdalseid, Snåsa, Steinkjer, Stjørdal, Verdal og Verran.

Dialekt

I dialektale sammenhenger brukes begrepene inntrøndersk og uttrøndersk som klassifiseringer av språklige kjennetegn i trøndersk. Det inntrønderske dialektområdet går gjennom hele Trøndelag fra Oppdal i sør til Røyrvik i nord, og grenser til østerdalsmål, nordmørsdialekt, mot uttrøndersk i kystbygdene i Trøndelag og mot indre namdalsk i Grong, Høylandet, Namsskogan.
Automatteori

Automatteori er i teoretisk informatikk studiet av abstrakte maskiner og de problema de er i stand til å løse. Automatteori er nært knytta til teorier om formelle språk, og automater er ofte klassifisert etter klassen av formelle språk de er i stand til å gjenkjenne.

Grunnleggende beskrivelse

En automat er en matematisk modell for en endelig tilstandsmaskin (engelsk: finite state machine, FSM). En FSM er en maskin som, når den får (en streng av) symboler som input, hopper gjennom ei serie av tilstander, etter en overføringsfunksjon (som kan uttrykkes som en tabell). I den vanlige «Mealy-varianten» av FSM-er, kan overføringsfunksjonen fortelle maskinen hvilken tilstand den skal gå til i neste steg, gitt en tilstand og et symbol.
Innputt blir lest, symbol for symbol, til det er lest helt til slutten. Man kan tenke på innputt som en teip med et ord skrevet på seg, og ordet blir lest med automatens lesehode, som flytter seg framover på teipen og leser ett symbol av gangen. Med en gang innputt er lest, eller brukt opp, sier man at automaten har stoppa.
Avhengig av tilstanden automaten stopper i, sier man at automaten aksepterer eller forkaster innputt. Hvis den stopper i en aksepterende tilstand, så aksepterer automaten innputt. Hvis automaten stopper i en forkastende tilstand, forkastes innputt. Settet av alle orda som automaten aksepterer, kalles det formelle språket som denne automaten aksepterer.
Face/Off

Handling

Face/Off er historien om FBI-agenten Sean Archer (Travolta) som har tilbragt de siste 6 årene på jakt etter terroristen og snikmorderen Castor Troy (Cage). Troy hadde tidligere forsøkt å myrde Archer, men endte opp med å ta livet av sønnen hans isteden. Etter å ha mottatt et tips slår Archer og laget hans til mot et jetfly som Troy og hans bror Pollux (Alessandro Nivola) er ombord i. Flyet kjører inn i en hangar og brødrene forsøker å flykte. Castor tar livet av en rekke agenter i den påfølgende skyteepisoden, men til slutt blir han slått bevisstløs av Archer, og Castor og Pollux blir tatt til fange. Det blir imidlertid avslørt at Castor og Pollux er leid inn for å sprenge en del av Los Angeles ved hjelp av et biologisk våpen. Etter at Archer har avhørt noen av Castors medhjelpere, viser det seg at Pollux er den eneste andre personen enn den bevisstløse broren som vet hvor bomben er, og han vil bare fortelle det til Castor. Et regjeringsmedlem forteller Archer om en ny kirurgisk teknikk der en persons ansikt kan transplanteres over til en annen person. Archer forstår at dette er den eneste måten han kan finne ut hvor bomben er, så han sier seg enig i å gjennomgå operasjonen. På grunn av at operasjonen er topphemmelig kan han ikke fortelle om det til sin kone og datter. Operasjonen er vellykket, og Archer (nå spilt av Nicholas Cage) bli plassert i det samme fengselet som Pollux er innsatt i.
I fengselet får Archer vite hvor bomben er av Pollux. Den ekte Castor våkner imidlertid opp fra koma, og tar doktoren som utførte ansiktsbyttet som gissel. Han får Archers ansikt transplantert om til seg. Troy (nå spilt av Travolta) og hans menn brenner alle menneskene som visste om ansiktsbyttet, og ødelegger dermed alt bevis og all dokumentasjon som lenker de to mennene til hverandre. Castor besøker så Archer i fengsel, og skryter veldig av at han har fått satt på seg ansiktet til en politimann, og får siden satt fri broren Pollux. Han får Pollux til å «innrømme» hvor bomben er plassert, og uskadeliggjør den, for så å bli ansett som en helt. I fengsel greier i mellomtiden Archer å rømme ved hjelp av en annen innsatt, og kommer seg tilbake til Los Angeles. 
Filmen ender i en skuddveksling under FBI-direktør Victor Lazarros begravelse, der Troy blir tatt livet av og Archer får tilbake familien og ansiktet sitt.
Rødbukara

Beskrivelse

Rødbukara har hovedsakelig grønn fjærdrakt med rød buk. Hodekronen, kinnene og ytterdelen av stjerten er blåliggrønn, mens stjertbasen og buken er rød. Rundt øyene har den et bart felt med naken, hvit hud. Øynene har amberfarget iris. Undersiden av vingene er gulaktig. Fuglen er blant de mindre araene og blir typisk cirka 36–43 cm lang, målt fra hodet til tuppen av stjerten.

Utbredelse

Fuglen forekommer i det østlige Bolivia og Paraguay, det nordøstre Argentina og i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 2 500 og 10 000 individer.

Atferd og habitat

Fuglene hekker trolig i hulrom i trestammer, men svært lite er kjent om denne fuglens atferd i naturen. Den lever i tropisk klima med fuktig, eviggrønn skog.
MF «Bastø V» (1973)

MS «Suilven» (1974)

MS «Suilven» (1974) ble prosjektert til være  «Bastø V» (1973) sitt søsterskip, hun ble laget med tanke på å seile i ytre oslofjorden og hete  «Bastø VI». Kontrakten ble brutt for problemer med påkjøringsrampen.
Yusaf Parvez

Karrière

Han er gitarist og vokalist, og har vært trommeslager for det norske black metal-bandet Dødheimsgard fra 1994. Han spilte også i Code som bassist fra 2002 til 2010. Og Naer Mataron som vokalist fra 2006 til 2012.
Han har spilt i Avant-garde metal-bandet Ved Buens Ende som gitarist og vokalist, og i ambient bandet Aphrodisiac. Han har også vært gjestevokalist i et av Dimmu Borgirs album.
Rajendra Pachauri

Nobels fredspris

FNs klimapanel delte Nobels fredspris for 2007 med Al Gore. Pachauri mottok prisen på vegne av panelet.
Tatogastrinae

Levevis

De er parasitoider. Ingenting er kjent om biologien til denne arten.

Utbredelse

Arten er kjent fra Argentina og Chile.
Ski-VM 2007 – 30 kilometer skiathlon menn

30 kilometer skiathlon menn under Ski-VM 2007 ble avholdt 24. februar 2007 i Sapporo.
Vill Vest – Countryfest

Vill Vest – Countryfest er den første platen i serien Countryfest. Denne kom som en direkte avlegger av Vidar Lønn-Arnesens TV-program Landhandleren, og var dermed ikke med som en plateserie. Men denne utgaven solgte så godt at plateselskapet Talent valgte å starte på en serie plater, der amerikanske countrymelodier ble oversatt til norsk. Ironisk nok ble den neste platen i serien, som da var nr 2, kalt for Countryfest 1. 
Plateselskapet Talent satte sammen et knippe av sine egne artister til å synge på denne utgaven, alle tilhørte stallen til Talent, bortsatt fra Lillian Askeland som var tilknyttet Arne Bendiksen A/S. Platen ble utgitt våren 1975 og inneholdt slagere som «Adios Amigos», «Sangen om Jesse Rawlins», samt det som skulle bli Lillian Askelands signaturmelodi og en kjempe radioslager: «Mitt barndoms paradis». Lillian Askeland uttalte på TV-programmet Da Capo! i 1992, at hvor hun enn opptrår må hun ha med sangene «Mitt barndoms paradis» og «Jambalaya».
Andre artister på denne platen var Bjøro Håland, Helge Borglund (kjent fra sin innsats på plateserien Frem fra Glemselen), Gro Anita Schønn, Ottar Johansen og Vidar Lønn-Arnesen.